
PROCEMIUM. 

Cogitamti  mecum  quem  morbum,  prae  cae- 
teris,  selegerem,  de  quo,  in  Disputatione  Inau- 
gurali,  scriberem,  in  mentem  venit,  Haemor- 

rhagias  locum  nullis  secundum  tenere,  sive 

■ 

ad  frequentiam,  sive  ad  terrorem,  quem  cre¬ 
ant,  sive  ad  prompta  quae  postulant,  remedia, 
spectas.  Quum  vero  Haemorrhagiae  omnes,  non 
multum,  quod  attinet  ad  earum  naturam,  diffe¬ 
runt,  sed  in  fere  cunctis  corporis  partibus,  secun¬ 
dum  easdem  leges  procedant,  fere  easdem  ag¬ 
noscant  causas,  atque  similibus  sanentur  re- 

« 

mediis,  satius  esse  duxi,  de  toto  Haemorrha- 

giarum  ordine,  scribere,  quam  memet  uni 
continere.  Quum  porro  cuncta,  quae  cogno¬ 
scere  de  his  morbis  interest,  intra  hujusmo- 
dis  opusculi  limites  comprehendere  vix  liceat, 
mecum  decrevi  non  ultra  Pathologiam  ho¬ 
rum  morborum  procedere. 

Principio  vero  proponendum  est,  non  in 
animo  esse  aliquid  dicere  de  Haemorrhagia 
Chirurgica ;  quippe,  quae,  sub  aliis  rebus, 
oriatur,  atque  phenomena  ostendat,  quae,  ex 
principiis  prorsus  diversis,  explicanda  sunt. 
Cuncta  igitur  quae  postea  proferenda  sunt, 
ad  eas  attinent  Haemorrhagias,  quae  medico 
sunt  curae. 

Ea  vero,  quae  de  Haemorrhagiarum  Patho- 
logia  collegi,  satis  commode  reduci  ad  tria  ca¬ 
pita  possunt ;  Historiam,  nempe,  medicam 
generalem  Haemorrhagiarum ;  Causas,  tum 
quae  homines  pronos  reddunt  ad  Haemorrha¬ 
gias,  tum  quae  easdem  excitant ;  atque  Phe- 
nomenorum  rationem,  quae  in  his  morbis  ob¬ 
servantur. 

HISTORIA. 

HiEMOitRHAGiA,  sub  rebus  maxime  diversis, 
incidit.  Nunc  comitantur  aucta  cordis  atque 
arteriarum  actio,  et  cuncta  justae  pyrexiae 
symptomata ;  in  quo  exemplo,  sanguis  e  ve¬ 
na  missus,  ut  in  phlegmasiis,  crustam  coria¬ 
ceam  ostendit.  Nunc  contra  oritur  in  corpo¬ 
re  laxo  et  infirmo,  in  quo  generis  sanguiferi 

✓ 

actio  debilior  est,  nullis  pyrexiae  signis  comi¬ 
tantibus,  et  sanguine  effuso  minus  rubro,  at¬ 
que  magis  tenui.  Morbo  prius  posito,  *  Dr 
Cullen  nomen  Haemorrhagiam  activam  im¬ 
posuit  ;  t  Dr  Good  eandem  Haemorrhagiam 
Entonicam  nominavit.  Alter  morbus  est 
Haemorrhagia  Passiva  Doctoris  Cullen, 
Haemorrhagia  Atonica  Doctoris  Good. 

Haemorrhagia  vel  externa  est,  vel  interna ; 


*  “  First  Lines,”  ad  pag.  29S.  Tom.  ii. 
f  “  Study  of  Medicine,”  ad  pag.  176.  Tom*  iii> 

accuratius  autem  nomen  iis  morbis  imponi¬ 
tur,  in  quibus  sanguis  extra  corpus  ejicitur. 
Internae  Haemorrhagiae  potius  sunt  notae, 
post  mortem  detectae,  quam  justi  morbi. 

Membranae  mucosae  praecipuam  praebent 
sedem  Haemorrhagiis ;  quoniam  cavis,  quae 
liae  muniunt,  solis  ostium  est,  quo  ea, 
quae  continent,  effundantur.  Cutis  tamen 
non  prorsus  hujus  mali  immunis  est.  Nam 
haud  pauca  exempla  memoriae  tradita  sunt,  in 
quibus  sanguis  a  cute  profluit,  nulla  vi  exter¬ 
na  admota,  et  nulla  laesione  evidenti  facta. 
Huic  affectioni  auctores  nomen  imposuerunt 
sanguinis  sudorem.  Oportet  fortasse  etiam 
simul  cum  externis  Haemorrhagiis,  eos  affec¬ 
tus  recensere,  in  quibus  sanguinis  effusio  ma¬ 
nifesta  fit;  etiamsi  non  e  corpore  rejicitur; 
quales  sunt  effusiones  sub  cute  in  febribus, 
purpura  atque  scorbuto.  Sed  ut  ad  textu¬ 
ram  mucosam  redeam,  praecipuam  Haemor- 
rhagiarum  sedem.  Nulla  ejus  pars,  hujus  mali 
immunitatem  habet.  Membrana  narium, 
oculi,  auris  externae,  oris  et  faucium,  pulmon- 

is,  totius  canalis  alimentarii,  aeque  ac  mem¬ 
brana  in  meatibus  urinae,  et  membrana  in 
organis  genitalibus  muliebris  corporis,  omnes 
huic  malo  obnoxiae  sunt. 

Partes  vero  membranae  mucosae  aliae,  aliis 
vitae  temporibus,  facilius  in  hunc  morbum 
incidunt.  Sanguinis  profluvium  e  naribus 
saepius  fit  prima  aetate,  quam  cum  corpus 
justam  magnitudinem  attigerit.  Haemopty¬ 
sis  magis  vexat,  postquam  pubes  venit,  usque 
ad  annum  35tum  aut  40mum.  Sanguis  a  va¬ 
sis  Haemorrhoidalibus,  in  provectioribus  po¬ 
tius  fluit.  Et  Melaena,  sive  rejectio  humoris 
nigri  sanguinolenti,  tum  e  ventriculo,  tum 
alvo,  raro  nisi  in  senioribus  observatur. 

Haemorrhagiae  sunt  vel  idiopathicae  vel 
symptomaticae ;  sive  Haemorrhagia  vel  solus 
morbus  est,  qui  urget,  vel  saltem  qui  detegi¬ 
tur,  sive  originem  trahit,  ab  alio  malo,  cujus 
partem  constituit.  In  febribus  atque  morbis 
exanthematicis,  sanguis  saepe  naribus  fluit,  et 
urina  saepe  sanguine  commixta  est.  In  scor- 

buto  sanguinis  profluvium  a  gingivis  pluri¬ 
mos  afficit.  Haematuria  saepe  a  calculis  in 
meatibus  urinae  originem  trahit.  Et  Hae¬ 
morrhagia  uterina  a  polypis,  mola,  hydatidi- 
bus,  et  similibus  vitiis  uterum  infestantibus, 
saepe  pendet. 

Simul  eum  his  Haemorrhagiis  symptomati¬ 
cis,  recensere  oportet  vicarias  Haemorrhagias, 
quae  incidunt,  suppressa  aliqua  evacuatione, 
vel  naturali,  vel  cui  corpus  assuefactum  est. 
Hujusmodi  sunt  Epistaxis,  Haemoptysis,  at¬ 
que  Haematemesis,  ortae  in  feminis,  quibus 
menstrua  sunt  suppressa ;  quin  et  Haemorrha¬ 
gia  ad  certa  intervalla  rediens,  in  hominibus, 
qui  postquam  corpus  suum  in  consuetudinem 
amittendi  sanguinem,  statuto  tempore,  ad¬ 
duxerint,  tandem  omittunt. 

Restat  ut  unam  rem  satis  insignem,  in 
Haemorrhagiarum  historia,  proponam,  redi¬ 
tum,  nimirum,  profusionis  sanguinis,  ad  certa 
^tque  definita  temporis  intervalla.  , 

Instar  menstruorum,  morbosa  sanguinis 
profusio,  ad  statuta  tempora,  redire  observa¬ 
tur.  Quod  quidem  verum  est  de  omnibus 
organis,  e  quibus  sanguis  fluere  solet.  Sed 
multo  saepius  fieri  videtur,  in  sanguinis  pro¬ 
fluvio  haemorrhoidali,  in  quo  reditus  saepe 
eadem,  ac  menstrua,  habet  intervalla. 


causae. 


Magna  causa,  quae  proclivitatem  impertit 
ad  Haemorrhagiam,  est  plethorica  corporis 
conditio.  Plethora  est  nimia  vasorum  sangui- 
ferorum  distentio.  Facilius  in  temperamento 
sanguineo  oritur,  et  gigni  potest  multis  causis, 
magis  notis,  quam  ut  necesse  sit  eas  enumerare. 
Existere  potest,  nunc  in  alio*  nunc  in  alio  vaso¬ 
rum  genere  ;  vel  in  arteriis  vel  in  venis  ;  potest 
esse  vel  sanguinea  vel  serosa ;  potest  esse  vel 
vera  vel  spuria.  In  junioribus,  qui  non  ad¬ 
huc  justam  corporis  magnitudinem  attigerunt, 
natura  id  egit,  ut  plethora  arteriosa  adesset, 
eo  consilio,  ut  corpus  incresceret.  Quae  ple- 

tliora  paulatim  imminuitur,  pro  eo,  ut  minus 
ea  opus  sit,  et  tandem  plethora  venosa  accede¬ 
re  incipit. 

Plethora  sanguinea  adest,  quoties  nimia  va¬ 
sorum  sanguiferorum  distentio  est,  pulsus  ple¬ 
nus  et  validus,  musculi  firmi  et,  inter  agen¬ 
dum,  validi,  tota  corporis  figura  prominet,  ne¬ 
que  magna  est  ad  pinguedinem  proclivitas.* 

Plethora  serosa  in  temperamento  phlegma¬ 
tico,  saepius  incidit,  feminas  frequentius  quam 
viros  afficit,  et  distinguitur  pulsu  pleno,  sed 
infirmo,  figura  corporis  levi  atque  nitida,  pro¬ 
clivitate  ad  pinguedinem,  secretionum  langu¬ 
ore,  atque  animi  et  corporis  inertia.f 

Plethorae  spuriae  sunt,  plethora  ad  spatium, 
plethora  ad  molem,  plethora  ad  vires ;  qua¬ 
rum  postrema  non  multum  a  plethora  serosa 
differt.  Ea  vero  est  nimia  vasorum  distentio, 
orta  potius  a  virium  motricium  defectu,  quam 
ab  ejus  humoris  nimia  abundantia. 


*  Vide  Good  “  Study  of  Medicine*” 
f  Idem  Opere  citato. 

Plethora  ad  spatium  et  plethora  ad  molem, 
recenseri  debent,  potius  cum  causis  Haemor- 
rhagias  excitantibus,  quam  cum  praedisponen- 
tibus,  sed  satius  videtur  eas,  sub  plethora  ge¬ 
nerali,  comprehendere  quam,  nimia  dispositio¬ 
nis  severitate,  in  iterationis  reprehensionem 
incurrere. 

His  duobus  plethorae  generibus  commu¬ 
ne  est,  ut  oriantur,  sanguine,  qui  in  corpore 
est,  nihil  aucto.  Plethoram  ad  spatium  de¬ 
finiunt,  eam  generis  vasculosi  conditionem, 
in  qua  quantitas  sanguinis  non  augetur, 
sed  in  qua  vasorum  capacitas  imminui¬ 
tur.  Ejusdem  exemplum  est  in  ea  corporis 
conditione,  quam  frigus  summo  corpori  ad¬ 
motum  gignit ;  vasa  extrema  coarctantur,  ita 
ut  sanguis,  intra  minus  amplum  spatium,  con¬ 
tineatur,  vel  sibi  locum  faciat  ea  distendendo 
vasa,  quae  contractionis  causae  non  subjician¬ 
tur. 

Plethora  ad  molem  sanguinis  expansionem 
significat,  quantitate  ejus  nihil  aucta,  et  vasis 

non  aeque  capacitate  auctis.  Id  spuriae  ple- 
thorae  genus,  ut  sibi  persuadent  pathologi,  a 
calore  atque  aere  rarefacto  oritur.  Multi  du¬ 
bitarunt  an  hujusmodi  plethora  incidere  pos¬ 
sit,  quum  vasa,  aeque  ac  sanguis,  causis  ex¬ 
pansionis,  subjiciuntur.  <  Quum  vero  nobis- 
met  reputamus,  fluida  solere  expandi  majori 
modo,  ex  calore,  quam  solida,  et  sanguinem 
saepe,  si  non  semper,  aliquantum  aeris  conti¬ 
nere,  qui  majori  modo,  quam  vel  fluida  vel 
solida,  admoto  calore,  vel  imminuta  pressura, 
expanditur,  verisimile  videtur  nos  in  nullum 
incurrisse  errorem,  si  statuerimus,  plethoram 
ad  molem,  eo  sensu,  quo  hic  ponitur,  posse  in¬ 
cidere  in  corpore. 

Nulla  alia  est  causa  praedisponens  quam 
proponere  opus  est,  priusquam  ad  disseren¬ 
dum  de  causis  morbum  excitantibus  proce¬ 
dam,  nisi  vasorum  extremorum  infirmitas  in 
aliqua  parte ;  quae  etiamsi,  in  omni  Haemor¬ 
rhagia,  adsit,  causa  est,  quae  potissimum  pro¬ 
clivitatem  ad  passivam  Haemorrhagiam  im¬ 
pertit. 

Causae  Haemorrhagiam  excitantes,  maxime 
insignes,  calores  magni  sunt,  frigus  summo 
corpori  admotum,  exercitatio,  sive  magni  mus¬ 
culorum  nisus,  quales  sunt  cursus,  saltus,  sal¬ 
tatio,  magna  pondera,  montium  ascensus,  tus¬ 
sis  vehemens,  risus  immodicus,  et  diuturnus 
vomitus ;  ad  haec  animi  affectus,  praesertim 
ira ;  longa  ulcera,  aut  fonticuli  sanati,  atque 
eruptiones  in  cute  chronicae  suppressae.  Nec- 
non  causae  locales,  quae  alia  atque  alia  organa 
afficiunt,  quales  aloe  nimis  liberaliter  adhibita, 
vel  Terebinthinae,  Cantharides,  Juniperi  Sa¬ 
binae  folia,  atque  alia  acria.  Modum,  quo  non¬ 
nullae,  ex  his  causis,  effectum  praestent,  pro¬ 
ponam,  in  ea  parte  hujus  disputationis,  ad 
quam  nunc  transeo. 

PHENOMENORUM  RATIO  QUiE  IN  HiE- 
MORRHAGIIS  OBSERVANTUR. 

Pathologi  affirmant,  activam  Haemorrha¬ 
giam,  eo  modo,  a  passiva  differe  :  in  activa 
Haemorrhagia  vim  a  tergo,  derivatam  a  cordis 
et  vasorum  actione,  praeter  modum  augeri, 

ita  ut  vasa  extrema  alicujus  corporis  partis, 
etsi  haud  infirmata,  nequeant  insolito  sangui¬ 
nis  momento  resistere ;  in  passiva  Haemorrha¬ 
gia  contra,  vim  a  tergo  haud  solito  grandiorem 
esse,  sed  extrema  vasa  alicujus  partis,  adeo  de¬ 
bilia  facta  esse,  ut  solito  sanguinis  momento 
resistere  nequeant.  In  hac  ratione,  quae  vul¬ 
go  Bichat  attribuitur,  extremum  utriusque 
generis  Haemorrhagiae  exemplum  invicem 
contrarium  ponitur,  quorum  neutrum  fortasse 
in  corpore,  unquam  incidit.  Verisimile  enim 
est,  aliquam  vasorum  infirmitatem,  adesse  in 
perfectissimis  etiam  activae  Haemorrhagiae 
formis,  quae  non  pendet,  ab  aliqua  vasorum 
ejus  partis  proclivitate,  ad  sanguinis  effusionem 
propter  aetatis  tempus  ;  et  aliquod,  quantum¬ 
vis  leve,  sanguinis  momenti  incrementum  ex- 
istere,  in  aeque  perfectis  Haemorrhagiae  passi¬ 
vae  exemplis.  Utile  vero  est  haec  mala,  eo 
modo,  distinguere,  neque  credere  licet  aucto¬ 
rem,  eam,  pro  vera  theoria  proposuisse :  sed 
potius,  ut  quam  brevissime  atque  concinne, 
praecipuum  discrimen  pathologicum,  inter  has 
duas  hujus  morbi  formas,  proponeret.  Ali- 

quatenus,  igitur/  haecce  comparatio  inter 
Haemorrhagiam  activam  atque  passivam,  pro 
scientiae  incremento  est.  Sin  pro  Haemor¬ 
rhagiae  theoria  habenda  sit,  imperfecta  est,  in 
eo  quod  ad  activam  spectat.  Haud  difficile 
est  intelligere,  quomodo  passiva  Haemorrha¬ 
gia  oriatur,  quum  positum,  vasa  adeo  infirma 
facta  esse,  ut  non  possint  solito  sanguinis  mo¬ 
mento  resistere.  Sed,  nullo  modo,  exinde 
certiores  fimus,  cui  causae  insolita  cordis  actio 
debeatur.  In  aperto  quidem  est,  causas  jam 
enumeratas,  quae  Haemorrhagias  excitare  so¬ 
lent,  cordis  actionem  augere ;  sed  earum  affec¬ 
tus  non  nisi  per  breve  perstat  spatium.  Actio 
aucta,  quam  illa  movent,  sufficere  potest,  ad 
ostia  exhalantium  vasorum  aperienda ;  sed  ro¬ 
gare  licet,  quid  usque  cordis  actionem  moveat, 
postquam  sanguis  effluere  inceperit ;  et,  istis 
causis  jam  submotis,  quid  pyrexiam  creet ; 
quid  crustam  coriaceam  in  sanguine  gignat ; 
quid  denique  hunc  morbum,  quod  ad  tot  res 
attinet,  acutae  inflammationi  tam  similem  red¬ 
dat.  Pathologiae  scientia  non  hactenus,  uti 
videtur,  satis  provecta  est,  ut  his  respondeatur. 

Quam  minime  causae  excitantes  vulgo  enu¬ 
meratae  valerent  ad  omnia  activae  Haemorrha¬ 
giae  symptomata  concitanda,  Cullenus  satis 
intellexit,  ideoque  conatus  est  originem  symp¬ 
tomatum  febrilium  explicare,  pari  modo,  ac 
illi  placuit  aliorum  febrilium  morborum  ratio¬ 
nem  reddere.  Censet  congestionem  sanguinis, 
in  vasis  affectae  partis,  originem  sensui  impedi¬ 
menti  praebere,  ad  quod  superandum,  vis  medi- 
catrix  naturae,  in  actionem  venit ;  pyrexiam, 
hujus  potestatis  actione,  effici,  et  auctam  cordis 
et  vasorum  contractionem  usque  sustinere  eum 
effectum,  quem  causae  excitantes  prius  indux¬ 
issent,  atque  sanguinis  profluvium  augere  et 
diuturnius  reddere.  Haec,  profecto  sententia 
haud  multum  phenomenorum,  de  quibus  agi¬ 
tur,  rationem  aperit.  Attamen  si  eam  inflam¬ 
mationis  theoriam,  quae  vulgo  Doctori  Wil- 
son  Philip  attribuitur,  sequamur,  eam 
nempe,  in  qua  debilitas  vasorum  affectae  par¬ 
tis,  cum  eorundem  dilatatione,  putatur  vaso¬ 
rum,  quae,  partem  versus,  sanguinem  vehunt, 
atque  cordis  ipsius  reactionem  inducere,  haud 
difficile  esset  monstrare,  Culleni  sententiam, 

de  phenomenorum  ortu,  in  Haemorrhagia, 
illi  theoriae  consentaneam  esse.  Vis  medica- 
trix  Naturae,  de  qua  Cullenus  loquitur,  et 
reactio,  quae  toties  recentioribus  Pathologis 
in  ore  est,  idem  prorsus  significant.  Si  igitur 
causae,  quae  Haemorrhagias  excitant,  vasa 
extrema  expandunt,  ita  ut  eorum  actio,  in 
transmittendo  sanguinem,  prohibeatur,  ob¬ 
structio,  si  ad  magnitudinem  vasis  spectas, 
orietur,  et,  secundum  bene  notam  legem  in 
corpore,  hanc  obstructionem  reactio  excipiet : 
in  qua  reactione  pvrexiae  plienomena  ponun¬ 
tur  ;  ad  quae  explicanda,  tota  res  agitatur. 

Haec  profecto  adhuc  in  obscuro ;  sed  ex 
jam  dictis  patet,  nisi  fallor,  arctum  intercedere 
nexum  inter  Haemorrhagiam  atque  Inflamma¬ 
tionem.  Haec  est  sententia  viri  clarissimi 
Doctoris  Pariiy,*  et  etiamsi  ille  hanc  senten¬ 
tiam,  ex  aliis  argumentis,  collegit,  haud  dubito 
illi  assentiri,  quum  proponit  inflammationem 


*  “  Elementa  of  Fathology  and  Therapeutics.” 

atque  Haemorrhagiam  effectus  ejusdem  cau¬ 
sae  generalis  esse,  et  Haemorrhagiam  nihil 
aliud  esse,  nisi  inflammationis  formam  aut 
varietatem. 

Aliquis  dicat  hanc  sententiam  nihil  omni¬ 
no  conferre,  ad  augendam  Haemorrhagiae 
Pathologiam ;  quoniam  vera  inflamationis 
natura,  adhuc  in  obscuro,  vel  saltem  in  dubio 
est.  Non  autem  id  ei  opinioni  objicere  opor¬ 
tet  ;  nam  vix  possumus,  aliquo  modo,  magis 
accedere  ad  illus  tranda  alicujus  morbi  phenom- 
ena,  quam  monstrando,  nexum  prius  ignotum, 
intercedere  inter  ea  atque  phenomena,  quae,  in 
alio  morbo,  observantur. 

Sed  transeundum  est  ad  explicandum  quas¬ 
dam  res  jam  supra  enumeratas,  quae  ad  Hae- 
morrhagias  attinent,  atque  ad  disserendum 
breviter  de  modo,  quo  nonnullae,  ex  causis 
jam  positis,  effectum  praestent.  Sunt  duae  res, 
in  historia  Haemorrhagiarum  medica,  quae 
sibi  attentionem  animi  vindicant ;  utpote  quae 
ad  theoriam  morbi  aperiendam  conferre  pos- 

sint ;  proclivitas  nimirum  ad  hunc  morbum, 
in  quibusdam  partibus,  ad  certa  vitae  tempora, 
atque  morbi  reditus,  in  aliqua  parte,  post  sta¬ 
tuta  intervalla. 

4 

Primis  annis,  proclivitas  est  ad  Epistaxin. 
Caput,  primum,  justam  ejus  magnitudinem 
attingit  ;  plethora  igitur  arteriosa,  a  natura 
destinata  ad  corporis  incrementum,  ibi  primum 
non  necessaria  fit.  Sanguinis  abundantia, 
igitur,  non  amplius  impensa,  vel  parcius  im¬ 
pensa,  in  capitis  incremento,  morbi  fit  fons,  et, 
admota  forte  aliqua  causa  excitanti,  ortum  dat 
sanguinis  profluvio  e  naribus  ;  quia  membrana 
eas  muniens,  est  ea  pars  capitis,  e  qua,  propter 
vasorum  abundantiam,  teneram  fabricam,  at¬ 
que  apertam  ejus  naturam,  sanguis  facillime 
elabitur. 

Haemoptysis  malum  est,  ad  quod  proni  sunt 
homines,  inter  pubertatem,  atque  annum 
trigesimum  quintum  aut  quadragesimum. 
Quum  jam  cunctae  partes,  ad  justam  perven¬ 
erunt  magnitudinem,  ideoque  sanguinis  dis- 

pendium  in  extendendo  genus  arteriosum, 
haud  magnum  est,  plethora  facile  oriri 
potest.  Quum  vero  totus  corporis  san¬ 
guis  per  pulmonem  transmittatur,  et  quum 
sanguis  aerem  excludendo  possit  sibi  locum 
facere,  haud  alienum  videtur  opinari  genera¬ 
lem  sanguinis  abundantiam,  in  eo  organo 
potissimum  sese  accumulare  ;  praesertim  si 
nulla  proclivitas  forte  sit,  in  aliquo  alio  organo, 
ad  sanguinis  congestionem.  Post  annum  tri¬ 
gesimum  quintum,  arteriae  putantur  maxi¬ 
mum  attigisse  robur,  nulla,  quae  respondeat, 
aucta  potestate  venis  addita  ;  post  id  temporis 
igitur,  siquando  plethora  in  corpore  inciderit, 
generi  venoso  incumbit,  quod  nunc  minorem 
facit  moram  sanguinis  expulsioni  ab  arteriis. 
Et  haec  proclivitas,  in  venis,  ad  plethoram, 
onus  accumulati  sanguinis  pulmoni  aufert. 

Profluvium  sanguinis  a  vasis  Haemorrhoi- 
dalibus,  potissimum  fit  inter  annum  aetatis 
quadragesimum,  et  sexagesimum ;  sive  post¬ 
quam  plethora  venosa  adesse  coepit.  Plethora 
autem  venosa  sanguinis  profluvium  ab  arteriis 
facile  creat,  quia  sanguis  non  liberalit  er  trans- 

missus,  ex  his,  in  venas,  majori  momento,  in 
capillaria  vasa,  exhalationi  inservientia,  vi 
cordis,  propellitur,  apertisque,  praeter  solitum, 
eorum  ostiis,  effunditur.  Sed  ex  valvularum 
defectu,  atque  causis,  in  media,  et  in  provec¬ 
tiori  aetate,  ortis,  vena  portae  ramique,  unde 
formatur,  magis  prona  sunt  ad  congestionem 
sanguinis,  quam  reliquae  generis  venosi  par¬ 
tes.  Sanguinis  profluvium  igitur,  facile  fieri 
potest  ab  extremis  vasis,  e  quibus  sanguis  ad 
venam  portae  transmittitur.  Et  quum  ex 
his  Haemorrhoidalia  vasa  ima  sunt,  atque  cau¬ 
sis  vulgo  Haemorrhagiam  excitantibus,  magis 
objecta  quam  cetera,  ratio  redditur,  a  qua  Hae- 
morrhoidalis  profusionis,  ad  haec  vitae  tem, 

pora,  frequentia  pendet. 

« 

Rationum,  quae  jam  propositae  sunt,  de  his 
Haemorrhagiarum  phenomenis,  Cullenum 
auctorem  esse  agnoscere  oportet ;  quo  nemo 
Pathologorum  accuratius  haec  phenomena,  sub 
notis  Physiologiae  Principiis,  retulit ;  quan¬ 
tumvis  sua  sententia,  quod  ad  multa  attinet, 
a  vero  adhuc  distet.  Ad  explicandum  Ilae- 


20  DE  HAEMORRHAGIA  PATHOLOGIA . 

morrhagiae  reditum  post  statuta  tempora, 
necesse  est,  ut  plura  principia,  in  animo 
versentur.  Id  quod  maxime  manifestum  est, 
in  eo  ponitur,  ut,  quoties  proclivitas  ad  ple- 
thoram  est,  ea  conditio,  pro  tempore,  sangui¬ 
nis  profluvio  submota,  post  spatium  redibit 
ex  iisdem  causis,  a  quibus  prius  allata  fuisset. 
Ad  aequalitatem  intervallorum  explicandum, 
consuetudinis  potestati  in  corpore  aliquid  at¬ 
tribuere  oportet. 

Sed  praeterea  evacuationes  modicae  sangui¬ 
nis,  id  agunt,  ut  plethora  augeatur :  multis  mo¬ 
dis  Pathologi  hanc  rem  explicare  conati  sunt. 
Ex  his  unum  proponam.  Evacuationes  cunc¬ 
tae,  et  potissimum  sanguinis  evacuationes  ab¬ 
sorptionem  promovent.  Modica  sanguinis 
profusio,  igitur,  chyli  absorptionem  promo¬ 
vet,  ita  ut  plus  nutrimenti,  ab  eadem  inges¬ 
tae  materiae  quantitate,  extrahatur ;  sed  ne¬ 
cesse  est,  ut  haec  aucta  absorptio,  concoctioni 
ciborum  faveat,  ita  ut  appetitus  melior  fiat,  et 
cibi  incrementum  postuletur.  Duplici  igitur 
modo  sanguinis  quantitas  increscit. 

Ad  modum,  quo  causae  effectum  praestent, 
nunc  transeundum  est,  de  quo  quam  brevis* 
sime  agam. 

Calor  cordis  actionem  semper  auget.  Quo¬ 
modo  vero  hunc  praestat  effectum  ?  /Vnne  ge¬ 
nus  nervosum  stimulat,  an  sanguinem,  recta 
via,  afficit. 

Si  conceditur  pletlioram  ad  molem,  a  calore 
gigni,  facile  est  hanc  rem  intelligere ;  quoni¬ 
am  necesse  est,  ut  aucta  moles  soliti  stimuli 
auctam  creet  actionem. 

Quod  ad  frigus  attinet,  necesse  est  ut  san¬ 
guinem,  a  summo  corpore  repellat,  sanguine 
inde,  in  internis  organis,  accumulato. 

Exercitatio,  sive  frequens  musculorum  usus, 
cordis  actionem  intendit.  Motum  sanguinis 
per  venas  accelerat,  valvulis  instructas,  ita  ut 
plus  soliti  stimuli,  ad  cor  vehatur,  dato  spatio: 
ex  quo  fieri  non  potest,  quin  frequentius  con¬ 
trahatur. 

Animi  affectus,  mirum  in  modum,  cordis 
contractiones  intendunt :  neque  dubitandum 
est,  quin  eum  praestent  effectum  per  nervo¬ 
sum  genus. 

Causis  jam  positis  commune  est,  ut  cordis 
actionem  intendant,  ideoque  sanguinis  mo¬ 
mentum  grandius  reddunt.  Caeterae  causae 
jam  enumeratae  vasa  in  partibus  afficiunt  et 
attinent  ad  passivam  potius  quam  activam 
Haemorrhagiam . 


FINIS. 

